Apstiprināts

ar Cēsu novada pašvaldības Attīstības un

teritorijas plānošanas komisijas 07.10.2025.

lēmumu Nr. 507

**CĒSU NOVADA PAŠVALDĪBAS KUSTAMĀS MANTAS – CIRSMAS ĪPAŠUMĀ “PAGASTA MEŽS 3”, CĒSU NOVADS,**

**ELEKTRONISKĀS IZSOLES NOTEIKUMI**

1. **Vispārīgie noteikumi**
   1. Elektroniskā izsolē ar augšupejošu soli, saskaņā ar Publiskas personas mantas atsavināšanas likumu, tiek pārdota Cēsu novada pašvaldībai piederošā kustamā manta - **Cirsmas**:

| Nr. | Īpašums | Pagasts | Zemes vienības kadastra apzīmējums | Kvartāls | Nogabals | Apliecinājumā norādītā nogabala platība ha | Cirtes izpildes veids | Cirsmas novērtējumā norādītais pārdošanas apjoms m3 |
| --- | --- | --- | --- | --- | --- | --- | --- | --- |
| 1 | Pagasta mežs 3 | Līgatnes | 42620080018 | 3 | 2, 3 | 1,98 | Kailcirte | 878,48 |
| 2 | Pagasta mežs 3 | Līgatnes | 42620080018 | 3 | 5 | 1,72 | Kailcirte | 849,55 |
| 3 | Pagasta mežs 3 | Līgatnes | 42620080018 | 3 | 6 | 1,77 | Kailcirte | 578,21 |
| 4 | Pagasta mežs 3 | Līgatnes | 42620080018 | 3 | 13 | 0,63 | Kailcirte | 249,65 |
| 5 | Pagasta mežs 3 | Līgatnes | 42620080018 | 3 | 8 | 0,46 | Krājas kopšanas cirte | 33,13 |
|  |  |  |  |

**Kopā: 2589,02 m3**

* 1. **Cirsmu** izstrādes termiņš irno līguma abpusējas parakstīšanas dienas līdz 2027. gada 1. oktobrim.
  2. Ciršanas atliekas (zari, galotnes, sīkkoki) tiek ieklāti kokmateriālu pievešanas ceļos vai tiek izvestas tālākai pārstrādei.
  3. Lai neradītu ekoloģisko pārslodzi un risas, **Cirsmās** mežizstrādes darbus plāno atbilstoši augsnes nestspējai.
  4. Neveikt mežizstrādes darbus no 1.aprīļa līdz 30.jūnijam (vispārējs mežizstrādes pārtraukums putnu un dzīvnieku vairošanas sezonā). Šajā punktā noteiktā mežistrādes pārtraukuma neievērošanas gadījumā, Pārdevējam ir tiesības ierobežot Pircēja tiesības piedalīties Pārdevēja rīkotajās izcērtamās koksnes izsolēs viena gada laikā no pārkāpuma konstatēšanas brīža.
  5. Pēc darbu beigšanas nav pieļauts atstāt ar ciršanas atliekām vai tehnikas radītām risām aizsprostotas ūdensteces vai grāvjus.
  6. Nav atļauts, ka no risām veidojas mākslīgas ūdens teces, kas ieplūst dabiskajās ūdenstecēs, ūdenstilpēs, grāvjos vai izveido applūdušas teritorijas.
  7. Izsolāmo cirsmu dabā iespējams apskatīt iepriekš sazinoties ar vecāko meža apsaimniekošanas speciālistu Ritvaru Šilkovu, tel. Nr. 28694399.
  8. Kustamās mantas izsoles nosacītā sākuma cena – **121 400 EUR** (simtu divdesmit viens tūkstotis četri simti euro un 00 centi).
  9. Izsoles solis – **200,00 EUR** (divi simti *euro* un 00 centi).
  10. Izsoles mērķis - pārdot kustamo mantu par iespējami augstāko cenu, nosakotpretendentu, kas šādu cenu piedāvās, elektroniskā izsolē.
  11. Izsole notiks elektronisko izsoļu vietnē.
  12. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.

1. **Informācijas publicēšanas kārtība**
   1. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, laikrakstā „Druva”, pašvaldības tīmekļvietnē www.cesunovads.lv un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kura, saskaņā ar Latvijas Republikā spēkā esošiem normatīviem aktiem, var iegūt īpašumā kustamo mantu.
  2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
  3. Visiem pretendentiem, kuri vēlas piedalīties izsolē, 20 (divdesmit) dienu laikā no Īpašuma izsoles sludinājumā norādītā izsoles sākuma datuma jāiemaksā nodrošinājums 10 % apmērā no nekustamā īpašuma nosacītās izsoles sākuma cenas, tas ir **12 140 EUR** *(Divpadsmit tūkstoši viens simts četrdesmit euro un 00 centi)* ar norādi: izsoles nodrošinājums elektroniskai izsolei kustamai mantai - cirsmām īpašumā “Pagasta mežs 3”, Līgatnes pagastā, Cēsu novadā, Cēsu novada pašvaldības norēķinu kontā: A/S SEB Banka, konta Nr. LV51 UNLA 0004 0131 3083 5.

1. **Izsoles norise**
   1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
   2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
   3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
   4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
   5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 200,00 EUR (divi simti *euro*, 00 centi), vai ir mazāks par iepriekš reģistrētajiem solījumiem vai vienāds ar tiem.
   6. Reģistrētos solījumus nevar atsaukt vai mainīt.
   7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
   8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
   9. Izsole noslēdzas 30 (trīsdesmitajā) dienā no Īpašuma izsoles sludinājuma norādītā izsoles sākuma datuma plkst.13:00, bet, ja 30 (trīsdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
   11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   12. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos noteiktās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
   13. Elektronisko izsoļu vietnē elektroniski sagatavotais akts uzskatāms par nodomu protokolu un tam ir informatīvs raksturs.
2. **Līguma slēgšanas un norēķina kārtība**
   1. Izsoles dalībniekam, kurš nosolījis augstāko cenu, tiek izrakstīts rēķins par pirkuma summu, kas atbilst starpībai starp augstāko nosolīto cenu un iemaksāto nodrošinājuma naudu. Rēķins jāapmaksā desmit darba dienu laikā. Izsoles dalības maksa netiek ieskaitīta norēķinos par nosolīto kustamo mantu.
   2. Ja izsoles dalībnieks desmit darba dienu laikā nav nomaksājis rēķinus, viņš zaudē tiesības uz kustamās mantas pirkšanu. Drošības nauda attiecīgajam izsoles dalībniekam netiek atmaksāta. Cēsu novada centrālās administrācijas Īpašumu apsaimniekošanas pārvalde piedāvā kustamo mantu pirkt izsoles dalībniekam, kas izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas paziņot izsoles rīkotājam par kustamās mantas pirkšanu par viņa nosolīto augstāko cenu, vienlaicīgi ar paziņojuma iesniegšanu par īpašuma pirkšanu veicot pilnu norēķinu.
   3. Cēsu novada domes izpilddirektors piecu darba dienu laikā pēc elektroniskā izsoles akta sagatavošanas apstiprina izsoles rezultātus.
   4. Septiņu dienu laikā pēc pilnas pirkuma maksas apmaksas persona, kas nosolījusi kustamo mantu, paraksta pirkuma līgumu.
3. **Nenotikusi izsole**

6.1. Izsole atzīstama par nenotikušu, ja:

6.1.1 izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

6.1.3. nosolītājs nav samaksājis nosolīto cenu;

6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

6.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.